Στον τακτικό έλεγχο των ταμειακών αποθεμάτων, που πραγματοποιήθηκε την Τετάρτη 19 Οκτωβρίου 2016, η Διοίκηση της ΕΛΣ διαπίστωσε έλλειμμα 111.000 ευρώ στα έσοδα του Οργανισμού, αναφέρει η Εθνική Λυρική Σκηνή σε ανακοίνωσή της.

Η έρευνα που ακολούθησε την ίδια μέρα, έδειξε υπεξαίρεση του ποσού από υπάλληλο που εργάζεται στην ΕΛΣ από το 1999, ο οποίος κατείχε την θέση του υπευθύνου των Ταμείων, με σύμβαση εργασίας ιδιωτικού δικαίου αορίστου χρόνου.

Ο εν λόγω υπάλληλος ομολόγησε την πράξη του και η Διοίκηση της ΕΛΣ κατέθεσε μήνυση προς στην Εισαγγελία Πλημμελειοδικών Αθηνών, ενώ ξεκίνησε την διαδικασία για την αστική αποζημίωση.

Από την πρώτη στιγμή η Διοίκηση της ΕΛΣ έθεσε σε αργία τον υπάλληλο, ενώ στην συνέχεια αποφασίστηκε ομόφωνα η απόλυση του, σημειώνει η ανακοίνωση.